Fiatal mezőgazdasági termelők számára nyújtott induló támogatás

**TÁMOGATÓI OKIRAT MINTA**

A Vidékfejlesztési Program keretén belül a …………………, mint Támogató által ……………-én meghirdetett felhívás (továbbiakban: Felhívás) alapján a …………………, mint támogatás igénylő ……………-én támogatási kérelmet nyújtott be.

Értesítem, hogy a Támogató a **…........** azonosító számú támogatási kérelmet elbírálta, és

**támogatásra alkalmasnak minősítette.**

**A Kedvezményezett által benyújtott támogatási kérelem alapján a Támogató támogatói okiratban (továbbiakban: Okirat) foglalva a támogatás felhasználását az alábbiak szerint rendezi:**

A támogatás tárgya a támogatási kérelemben és annak mellékleteiben rögzített Projekt elszámolható költségeinek az Európai Mezőgazdasági Vidékfejlesztési Alapból és hazai központi költségvetési előirányzatból vissza nem térítendő támogatás formájában történő finanszírozása.

A Kedvezményezett - [[1]](#footnote-1)a Támogató döntése alapján a támogatási kérelemben rögzítettektől eltérően - ………… Eur, azaz………. euró összegű,[[2]](#footnote-2) vissza nem térítendő támogatásra jogosult.

A támogatási kérelemben rögzítettektől eltérően a Projekt az alábbi feltételekkel kerül támogatásra:[[3]](#footnote-3)

A Projekt megvalósításának **kezdete**: ………

A Kedvezményezett köteles megkezdeni a Projekt végrehajtását a Támogatói Okirat kézbesítésétől számított legfeljebb 9 hónapon belül.

A **Projekt költségek elszámolhatóságának[[4]](#footnote-4) kezdő időpontja**: …………

Az ÁLTALÁNOS ÚTMUTATÓ az EMVA forrásból finanszírozásra kerülő intézkedésekre vonatkozó felhívásokhoz című dokumentum (továbbiakban: ÁÚF) 8.6.1 pontjától eltérően támogatás a támogatási kérelem benyújtását megelőzően megkezdett projekthez nem igényelhető.

A Projekt **fizikai befejezésének tervezett napja**: év hó nap.[[5]](#footnote-5)

A Projekt fizikai befejezésének napja az a nap, amelyen az üzleti tervben meghatározottak az Okiratban és a Felhívásban meghatározottak szerint elvégzésre kerültek.

**Az első kifizetési igénylés benyújtásának határideje:** … év … hó … nap

A Kedvezményezett az első kifizetési igénylést a támogatási összeg 75 %-ára az Okirat kézbesítését követő 12 hónapon belül köteles benyújtani.

A **záró kifizetési igénylés benyújtásának határideje**:… év … hó … nap[[6]](#footnote-6).

A támogatási összeg fennmaradó 25%-ának kifizetési igénylése a Felhívás szerinti és az üzleti tervben rögzítettek teljesítése esetén, legkorábban az első kifizetési kérelem benyújtásától számított 36 hónap elteltével, legkésőbb a működési időszak megkezdésétől számított 54. hónap utolsó napjáig tervezhető és igényelhető.

A Projekt pénzügyi befejezésére, megvalósítására és lezárására vonatkozó rendelkezéseket az Általános Szerződési Feltételek a Vidékfejlesztési Program keretében támogatásban részesített kedvezményezettekkel kötendő támogatási szerződésekhez című dokumentum (továbbiakban: ÁSZF) 14.1 pontja tartalmazza.

A Kedvezményezett nem köteles kifizetési igényléshez benyújtani a költség felmerülését alátámasztó dokumentumokat, és azok elkülönített tárolása sem szükséges a NAV felé bejelentett iratmegőrzési helyen. A felmerült költségeket alátámasztó bizonylatok helyszíni ellenőrzés keretében nem kerülnek vizsgálatra.

Ezen költségek vonatkozásában a Kedvezményezett kizárólag az eredmény létrejöttének szakmai beszámoló keretében történő igazolására köteles. A szakmai beszámolót az utolsó kifizetési kérelem mellékleteként kell benyújtani. Ugyanakkor a Kedvezményezett számára a bizonylatok kezelésére és megőrzésére vonatkozó hazai számviteli szabályok betartása kötelező.

A **Támogatás intenzitása**: 100%

**Támogatás jogcíme**

A 2014-2020 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról szóló 255/2014. (X.10.) Korm. rendeletben (a továbbiakban: jogcímrendelet) foglaltaknak megfelelően a jelen Okirat alapján nyújtott támogatásból[[7]](#footnote-7)

… Ft, azaz … forint **nem minősül** az EUMSZ 107. cikk (1) bekezdése szerinti állami támogatásnak.

**A Projekt műszaki-szakmai tartalma**

A Kedvezményezett a Projektet a 2. mellékletben meghatározott műszaki-szakmai tartalom szerint valósítja meg.

A műszaki-szakmai tartalom nem teljesítése esetén az ÁSZF 7. pontjában, valamint a 4. mellékletben szabályozottaknak megfelelően kell eljárni.

**A Projekt megvalósításának mérföldkövei, indikátorai és műszaki-szakmai eredményei**

A Kedvezményezett a Projektet a 1. mellékletben meghatározott mérföldkövek szerint valósítja meg.

A Kedvezményezett a Projekt megvalósítása során a támogatást a Felhívás és a támogatási kérelem alapján meghatározott indikátorok (3. melléklet) és műszaki-szakmai eredmények elérése érdekében jogosult és köteles felhasználni.

A Kedvezményezett tudomással bír arról, hogy a kötelezettségvállalások teljesítése a projekt lezárásáig - vis maior kérelem esetén annak benyújtását követően - ellenőrzésre kerül.

**Biztosítékadási kötelezettség**

Biztosítékot a Kedvezményezett nem köteles nyújtani tekintettel a 272/2014. (XI. 5.) Korm. rendelet 83. § (1a) bekezdésében foglaltakra.

**Indokolás[[8]](#footnote-8)**

***……………..***

A 272/2014. (XI.5.) Korm. rendelet 152. § (2) bekezdése alapján a Kedvezményezett a jelen Okirat ellen, annak kézbesítésétől számított 10 napon belül az európai uniós források felhasználásáért felelős miniszternek címzett kifogást nyújthat be, amennyiben az Okirat jogszabálysértő vagy a Felhívásba ütközik.

A kifogást annak benyújtója az elektronikus alkalmazáson keresztül mindaddig visszavonhatja, amíg a kifogást elbíráló szerv azt érdemben el nem bírálta. A visszavont kifogást újból előterjeszteni nem lehet.

A 272/2014. (XI.5.) Korm. rendelet előírja továbbá, hogy ha a kifogást a támogatási kérelmet költségcsökkentéssel támogató döntés ellen nyújtják be, a kifogás benyújtója a kifogással egyidejűleg köteles arról is nyilatkozni, hogy a kifogás elutasítása esetén a kifogással támadott költségcsökkentéssel kíván-e támogatási jogviszonyt létesíteni.

**Záró rendelkezések**

A benyújtott támogatási kérelem értelmében a Kedvezményezett a vissza nem térítendő támogatást köteles a módosított támogatási kérelemben meghatározott feladatok végrehajtására fordítani.

A Kedvezményezett a támogatás felhasználása során köteles a vonatkozó jogszabályok, így különösen, az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII. 31.) Korm. rendelet és a 272/2014. (XI.5.) Korm. rendelet, továbbá az ÁSZF rendelkezéseinek megtartására. A Kedvezményezett tudomásul veszi, hogy az Okirat, valamint az ÁSZF a vonatkozó jogszabályok módosításával, illetve új, az Okirat és az ÁSZF szempontjából releváns jogszabályok hatálybalépésével minden külön intézkedés nélkül módosulnak.

A Kedvezményezett szavatol azért, hogy – az információs önrendelkezési jogról és az információszabadságról szóló 2011. évi CXII. törvény előírásainak megfelelően – a projektadatlapon feltüntetett projektfelelős, a projektadatlapon és mellékleteiben feltüntetett más személyek, illetve a Projekt megvalósításában résztvevő személyek, valamint a beszámolás, a szabálytalansági eljárás és az ellenőrzési tevékenység során átadott dokumentumokban feltüntetett személyek személyes adataiknak a Támogató és a Miniszterelnökség által történő kezeléséhez (ideértve ezen adatok felvételét, tárolását, nyilvánosságra hozatalát, statisztikai módszerekkel történő feldolgozását is) kifejezetten hozzájárultak. Ennek alapján a Kedvezményezett szavatol azért, hogy ezen személyes adatok fentieknek megfelelő kezelése az érintettek hozzájárulásával történik.

A Kedvezményezett és a Támogató közötti kapcsolattartás 272/2014. (XI. 5.) Korm. rendelet 1. mellékletének XII. fejezete alapján történik.

A Kedvezményezett és a Támogató a Projekt megvalósításának időtartamára kapcsolattartót jelölnek ki. Változás esetén, a változást követően 8 napon belül tájékoztatják egymást.

Az Okirathoz csatolt …… db melléklet, és az Okirathoz fizikai értelemben nem csatolt, de az Okiratban vagy az ÁSZF-ben hivatkozott mellékletek, továbbá a támogatási kérelem és annak mellékletét képező valamennyi nyilatkozat, dokumentum az Okirat elválaszthatatlan része.

A mindenkor hatályos ÁSZF a [www.szechenyi2020.hu](http://www.szechenyi2020.hu) oldalon található meg.

Jelen Okirat a közlés napjával lép hatályba.

[[9]](#footnote-9)

Jelen Okirat hatálybalépésének napja az elfogadás, illetve a kifogás benyújtására nyitva álló határidő utolsó napját követő nap, tekintettel arra, hogy az Okiratban meghatározott feltétel eltér a benyújtott támogatási kérelem feltételeitől, így a támogatási jogviszony létrejöttének feltétele az Okirat kedvezményezett általi elfogadása. Elfogadásnak tekinthető, ha a támogatói okirat kézbesítését vagy egyéb módon történő átvételét követően a kedvezményezett a kifogás benyújtására nyitva álló határidőben kifogást nem nyújt be.

Az Okiratban nem szabályozott kérdésekben a vonatkozó magyar – ide értve a Polgári Törvénykönyvről szóló 2013. évi V. törvényt is – és európai uniós jogszabályok rendelkezései az irányadók.

Korrupció-ellenes záradék

A Kedvezményezett nem követhet el, nem engedélyezhet, illetve harmadik személyt nem jogosíthat fel olyan cselekményekre, amely a közélet tisztaságára vonatkozó, valamint a korrupció-ellenes jogszabályok megsértését eredményezi. A Kedvezményezett nem fogadhat el, nem ajánlhat fel és nem adhat az eljáró harmadik személynek ajándékot, illetve pénzbeli vagy nem pénzbeli juttatást.

Az Okirat … oldalon és 1 db eredeti példányban, elektronikus aláírással kerül aláírásra és elektronikus úton megküldésre.

Kelt: Budapest, 20.. …..

|  |  |  |
| --- | --- | --- |
|  |  | **Támogató**  **név**  beosztás  Vidékfejlesztési Program Irányító Hatóság |

**Mellékletek:**

1. melléklet - A Projekt mérföldkövei

2. melléklet - A Projekt műszaki-szakmai tartalma és eredményei

3. melléklet - A Projekt indikátorai

4. melléklet – Jogkövetkezmények

5. melléklet – Üzleti és pénzügyi terv

Általános Szerződési Feltételek

1. melléklet – A Projekt mérföldkövei

|  |  |
| --- | --- |
| **Határidő:** | **Előírás:** |
| 1. Támogatói Okirat kézbesítését követő   naptól számított 12 hónapon belül. | Kifizetési kérelem benyújtása a támogatási összeg 75%-ára. |
|  |  |
| 2 . Legkorábban az első kifizetési kérelem benyújtásától számított 36 hónapot követően, de legkésőbb a működtetési időszak megkezdésétől számított 54. hónap utolsó napjáig | A támogatási összeg fennmaradó 25%-ára vonatkozó második kifizetési kérelem benyújtása, amennyiben teljesítette a Felhívás szerinti és az üzleti tervben vállalt kötelezettségeket. |

2. melléklet

**A Projekt műszaki-szakmai tartalma és eredményei**

A támogatás igénybevételével vállalt kötelezettségek:

1. A kedvezményezett köteles a támogatott projekt vonatkozásában adatszolgáltatási kötelezettségét teljesíteni. Az IH az adatszolgáltatási kötelezettség teljesítéséről külön közleményben rendelkezik.

2. A Kedvezményezett köteles a gazdaságot kizárólag személyes közreműködéssel vezetni. Személyes közreműködésnek minősül a Kedvezményezett, vagy a Kedvezményezett kizárólagos tulajdonosa és egyben ügyvezetője általi személyes vezetés, továbbá a Felhívás 3.4.1.1.A) 6. pontja szerinti közreműködő bevonásával történő vezetés.

3. A projekt működtetési időszaka az Okirat kézhezvételét követő év január 1-jétől számított ötödik naptári év végéig terjedő időszak

4. A projektnek meg kell felelnie a Felhívás szakmai mellékleteiben, illetve az ÁÚF-ben foglalt egyéb feltételeknek.

5. A Kedvezményezett köteles

- az Okirat kézbesítését követő naptól számított, legfeljebb 9 hónapon belül megkezdeni az üzleti terv végrehajtását.

- legkésőbb az egyéni vállalkozói regisztrációját vagy jogi személy bejegyzését illetve a mezőgazdasági tevékenységének, mint főtevékenységnek megkezdését követő évben benyújtani a mezőgazdasági tevékenységhez kapcsolódó első adóbevallását.

- a mezőgazdasági termelő tevékenység megkezdésétől számított legkésőbb 18 hónapon belül megfelelni az 1307/2013/EU rendelet 9. cikk szerinti aktív mezőgazdasági termelő előírásoknak.

- az üzleti tervben vállalt időszak elteltével, de legkésőbb a működtetési időszak 3. év január 1 napjától a természetes személy Kedvezményezett főállású egyéni vállalkozóvá, a jogi személy Kedvezményezett esetében a jogi személy kizárólagos tulajdonosának és egyben ügyvezetőjének főállású társas vállalkozóvá válni.

- az üzleti tervben vállalt időszak elteltével, de legkésőbb a működtetési időszak 4. lezárt évében a mezőgazdasági tevékenységből elért jövedelem tekintetében elérni legalább az előző évi kötelező bérminimum mértékét,

- legkésőbb a működtetési időszak 4. év december 31-ig teljesíteni az üzleti tervben vállalt kötelezettségeket,

- legkésőbb a támogatási összeg fennmaradó 25%-ra vonatkozó kifizetési kérelem benyújtásáig kötelező képzésen részt venni, mely a Kedvezményezett számára térítésmentes,

- az Okirat kézhez vételét követő 12 hónapon belül kifizetési kérelmet benyújtani a támogatási összeg 75%-ára,

- a minimális jogosultsági feltételként előírt, legalább 6 000 STÉ üzemméretet a támogatási kérelem benyújtásától kezdődően fenntartani a működtetési időszak végéig,

6. A jogi személy Kedvezményezett esetében a kizárólagos tulajdonos és egyben ügyvezető fiatal mezőgazdasági termelő személye a működtetési időszak végéig nem módosítható. A Kedvezményezett által a támogatás igénybevételével összefüggésben vállalt kötelezettségek teljesítésének időtartama alatt a mezőgazdasági üzem egészének vagy a kötelezettség vállalásával érintett részének átruházása valamint használatának, hasznosításának átengedése nem lehetséges.

7. A projekt megvalósítása során kérjük, vegye figyelembe, hogy a projektben létrehozott eredményeknek meg kell felelniük az alábbi elvárásoknak is:

* 1. Az európai uniós forrásból támogatott projektek Kedvezményezettje köteles a projektre vonatkozó környezetvédelmi és esélyegyenlőségi jogszabályokat betartani, a projekt által érintett területen a védett természeti és kulturális értékeket megőrizni, a fennálló vagy a beruházás során keletkezett környezeti kárt és az esélyegyenlőség szempontjából jogszabályba ütköző nem-megfelelőséget legkésőbb a projekt megvalósítása során megszüntetni.
  2. A fejlesztéshez kapcsolódó nyilvános eseményeken, kommunikációjában és viselkedésében a támogatást igénylő esélytudatosságot fejez ki: nem közvetít szegregációt, csökkenti a csoportokra vonatkozó meglévő előítéleteket.

1. A Kedvezményezettnek az általa a támogatás igénybevételével összefüggésben vállalt kötelezettségeket valamint a tartalmi értékelési szempontok (Felhívás 4.4.2.3 pont) alapján és az üzleti, illetve pénzügyi) tervben tett vállalásokat, az ott meghatározott időponttól a működtetési időszak végéig fenn kell tartania.
2. A Kedvezményezett köteles gazdálkodásával összefüggésben, a gazdasága teljes területén elvégzett tevékenységekről www.szechenyi2020.hu weboldalon elérhető gazdálkodási naplót a teljes működtetési időszak alatt naprakészen vezetni.

3. melléklet – A projekt indikátorai

## Új foglalkoztatás – teljes munkaidős vagy annak megfelelő éves átlagos statisztikai létszám-bővülés:

…………………………………………………………..

4. melléklet - Jogkövetkezmények

1. A Támogató az ÁSZF 7.4.2 pontjában foglaltak mellett a jogosult a Szerződéstől elállni, az igényelt támogatást teljes egészében vagy részben visszavonni amennyiben a kedvezményezett nem tesz eleget valamely, a Vidékfejlesztési Programban foglalt kötelezettségvállalásoknak, így különösen amennyiben:
2. a működtetési időszak alatt gazdaságát nem személyes közreműködéssel önállóan vezeti, kivéve a felhívás 3.4.1.1. A) 6. pontjában meghatározott esetet.
3. a támogatói okirat kézbesítését követő naptól számított, legfeljebb 9 hónapon belül nem kezdi meg az üzleti terv végrehajtását.
4. legkésőbb az egyéni vállalkozói regisztrációját vagy jogi személy bejegyzését követő évben nem nyújtja be a mezőgazdasági tevékenységhez kapcsolódó első adóbevallását.
5. a mezőgazdasági termelő tevékenység megkezdésétől számított legkésőbb 18 hónapon belül nem felel meg az 1307/2013/EU rendelet 9. cikk szerinti aktív mezőgazdasági termelő előírásoknak. Az aktív mezőgazdasági termelői státusz megállapítására irányuló eljárás szabályait a mezőgazdasági termelők részére nyújtandó közvetlen támogatás igénybevételére vonatkozó szabályokról szóló 8/2015. (III.13.) FM rendelet rögzíti.
6. a működtetési időszak 3. év január 1-től a természetes személy kedvezményezett nem válik főállású egyéni vállalkozóvá, a jogi személy kedvezményezett esetében a jogi személy kizárólagos tulajdonosának és egyben ügyvezetőjének más 36 órát elérő munkaviszonya is megmarad és/vagy tanulmányokat folytat közép- vagy felsőfokú oktatási intézményben nappali rendszerű oktatás keretében.
7. a működtetési időszak 4. lezárt évében a mezőgazdasági tevékenységből elért jövedelem tekintetében nem éri el legalább az előző évi kötelező garantált bérminimum mértékét,
8. a kedvezményezett a támogatói okirat kézbesítésétől számított 12 hónapon belül nem nyújt be kifizetési kérelmet a támogatási összeg 75%-ára.
9. a kedvezményezett a támogatási összeg maradék 25%-ára vonatkozó kifizetési kérelmét a felhívásban meghatározott időpontig nem nyújtja be,
10. a jogosultsági feltételként előírt, legalább 6 000 STÉ üzemméretet nem tartja fent a működtetési időszak végéig,
11. a jogi személy támogatási kérelmet benyújtó esetében a kizárólagos tulajdonosa és egyben ügyvezető fiatal mezőgazdasági termelő személye a működtetési időszak alatt megváltozik.
12. a felhívás 4.4.2. 3 Tartalmi értékelési szempontok 5. és 6. alpontja szerint a nyilatkozattal alátámasztott pontozási szempont ellenőrzése során kiderül, hogy a támogatásra jogosult valótlan adatot szolgáltatott.
13. a tartalmi értékelési szempontok során-, vagy az üzleti- és pénzügyi tervben vállalt kötelezettségnek nem tesz eleget, az nem valósul meg, ennek eredményképpen a jogosulatlanul megszerzett pont(ok) levonásával a támogatáshoz szükséges minimálisan meghatározott pontszámok valamelyikét nem éri el.
14. **Tartalmi értékelési szempontok során vállalt kötelezettségekhez fűződő jogkövetkezmények**

Amennyiben projekt végrehajtására rendelkezésre álló időtartam alatt, vagy a projektmegvalósulás befejezését követő ellenőrzések során megállapítást nyer, hogy a Kedvezményezett a tartalmi értékelési szempontok során vállalt kötelezettségeinek nem tett eleget, - ha az így jogosulatlanul megszerzett pont(ok) levonásával még eléri a támogatáshoz szükséges minimálisan meghatározott pontszámot -, a támogatás jogosulatlanul igénybe vett támogatásnak minősül és köteles az alábbi táblázatban rögzített támogatási összeg visszafizetésére.

|  |  |  |
| --- | --- | --- |
|  | **Tartalmi értékelési szemponttal kapcsolatos kötelezettségszegés** | **Valamennyi jogosulatlanul igénybevett többletpont után visszafizetendő összeg** |
| 1. | a működtetési időszak alatt ökológiai gazdálkodás folytató tevékenységével felhagy, vagy ökológiai minősítését elveszíti | minden jogosulatlanul igénybevett többletpont után a hatályos támogatói okiratban meghatározott támogatási összeg 2%-a |
| 2. | az ökológiai gazdálkodás folytatására irányuló vállalásának nem tesz eleget | minden jogosulatlanul igénybevett többletpont után a hatályos támogatói okiratban meghatározott támogatási összeg 2%-a |
| 3. | a működtetési időszak alatt a minőségrendszerben való részvétele megszűnik | minden jogosulatlanul igénybevett többletpont után a hatályos támogatói okiratban meghatározott támogatási összeg 2%-a |
| 4. | minőségrendszerben való részvételre irányuló vállalásának nem tesz eleget | minden jogosulatlanul igénybevett többletpont után a hatályos támogatói okiratban meghatározott támogatási összeg 2%-a |
| 5. | nem tesz eleget a gazdaságban keletkező zöldhulladék, faapríték felhasználására vonatkozó technológia alkalmazására, saját komposztálótér kialakítására vonatkozó vállalásának | minden jogosulatlanul igénybevett többletpont után a hatályos támogatói okiratban meghatározott támogatási összeg 2%-a |
| 6. | nem tesz eleget a projekt részeként megújuló energiát (napenergia, geotermikus hő, szélenergia stb.) hasznosító technológia kiépítésre vonatkozó vállalásának | minden jogosulatlanul igénybevett többletpont után a hatályos támogatói okiratban meghatározott támogatási összeg 2%-a |
| 7. | nem tesz eleget a legalább EURO4 környezetvédelmi besorolású motorral szerelt gép vásárlására tett kötelezettségvállalásának | minden jogosulatlanul igénybevett többletpont után a hatályos támogatói okiratban meghatározott támogatási összeg 2%-a |
| 8. | a vállalt magasabb hozzáadott értékű gazdálkodási tevékenység vagy gazdálkodási mód kötelezettségének 20 százalékpontot meghaladó mértékben nem tesz eleget | minden jogosulatlanul igénybevett többletpont után a hatályos támogatói okiratban meghatározott támogatási összeg 2,5%-a |
| 9. | a vállalt foglalkoztatotti létszámbővítési kötelezettségének nem tesz eleget | minden jogosulatlanul igénybevett többletpont után a hatályos támogatói okiratban meghatározott támogatási összeg 2,5%-a |
| 10. | a vállalt megváltozott munkaképességű foglalkoztatásra vonatkozó kötelezettségének nem tesz eleget | minden jogosulatlanul igénybevett többletpont után a hatályos támogatói okiratban meghatározott támogatási összeg 1%-a |

III. Az üzleti- és pénzügyi tervben vállalt kötelezettségekhez fűződő jogkövetkezmények

Amennyiben projekt végrehajtására rendelkezésre álló időtartam alatt, vagy a projektmegvalósulás befejezését követő ellenőrzések során megállapítást nyer, hogy a Kedvezményezett az üzleti-és pénzügyi tervben vállalt kötelezettségeinek nem tett eleget - ha az így jogosulatlanul megszerzett pont elvesztésével még eléri a támogatáshoz szükséges minimálisan meghatározott pontszámot -, a támogatás jogosulatlanul igénybe vett támogatásnak minősül és köteles az alábbi táblázatban rögzített támogatási összeg visszafizetésére:

|  |  |  |
| --- | --- | --- |
|  | **Előírással/vállalással kapcsolatos kötelezettségszegés** | **Valamennyi jogosulatlanul igénybevett többletpont után visszafizetendő összeg** |
| 1. | amennyiben nem valósítja meg az üzleti terv Fenntarthatóság fejezet 1. pontjában meghatározott fejlesztési célt | minden jogosulatlanul igénybevett többletpont után a hatályos támogatói okiratban meghatározott támogatási összeg 3%-a |
| 2. | a működtetési időszak alatt, a termelői együttműködésben való részvétele megszűnik, ill. a működtetési időszak első év végéig nem teljesíti a részvételre vonatkozó kötelezettségvállalását, kivéve ha a tagság megszűnésétől számított 6 hónapon belül más, releváns együttműködésben tagságot szerez | minden jogosulatlanul igénybevett többletpont után a hatályos támogatói okiratban meghatározott támogatási összeg 10%-a |
| 3. | amennyiben az üzleti tervben vállalta, hogy a működtetési időszak 4. évére mezőgazdasági üzemméretét, a vállat értékkel megnöveli és ettől a vállalásától legalább 20 %-kal elmarad | minden jogosulatlanul igénybevett többletpont után a hatályos támogatói okiratban meghatározott támogatási összeg 10%-a |
| 4. | amennyiben nem tesz eleget azon vállalásának, hogy a lakhelye, vagy  jogi személy esetében székhelye azon a településen lesz, amelynek közigazgatási határától a gazdaságának legtávolabbi pontja legfeljebb 30 km sugarú körön belüli van | minden jogosulatlanul igénybevett többletpont után a hatályos támogatói okiratban meghatározott támogatási összeg 5%-a |
| 5. | amennyiben az üzleti tervben vállalta, hogy a 2. év elejére főállású egyéni vállalkozóvá, illetve főfoglalkozású társas vállalkozóvá válik és ennek a kötelezettségének nem tesz eleget | minden jogosulatlanul igénybevett többletpont után a hatályos támogatói okiratban meghatározott támogatási összeg 10%- |
| 6. | a működtetési időszak alatt, szaktanácsadóval kapcsolatos együttműködése megszűnik, ill. a működtetési időszak első év végéig nem teljesíti az együttműködésre vonatkozó kötelezettségvállalását | minden jogosulatlanul igénybevett többletpont után a hatályos támogatói okiratban meghatározott támogatási összeg 5%-a |
| 7. | amennyiben vállalta, hogy második kifizetési kérelem benyújtását megelőzően a kötelező képzésen túl a „VP1-1.1.1-16 Agrárgazdasági képzések és felkészítő tréningek” felhívás III. célterületének keretében meghirdetésre kerülő, fiatal gazdák számára igénybe vehető legalább egy választható képzésén részt vesz, és ezt a vállalását nem teljesíti | minden jogosulatlanul igénybevett többletpont után a hatályos támogatói okiratban meghatározott támogatási összeg 10%-a |
| 8. | ha a pénzügyi terv A/1 vagy B/1 pontjaiban vállalt %-os értéket nem teljesíti | amennyiben a vállalt %-os értékhez képest alacsonyabb %-os érték teljesül, minden jogosulatlanul igénybevett többletpont után a hatályos támogatói okiratban meghatározott támogatási összeg 10%-a |
| 9. | ha a pénzügyi terv A/2 vagy B/2 pontjaiban vállalt %-os arányt nem teljesíti | amennyiben a vállalt %-os arányhoz képest alacsonyabb %-os arány teljesül, minden jogosulatlanul igénybevett többletpont után a hatályos támogatói okiratban meghatározott támogatási összeg 10%-a |
| 10. | ha a pénzügyi terv A/3 vagy B/3 pontjaiban vállalt %-os értéket nem teljesíti | amennyiben a vállalt %-os értékhez képest alacsonyabb %-os érték teljesül, minden jogosulatlanul igénybevett többletpont után a hatályos támogatói okiratban meghatározott támogatási összeg 10%-a |
| 11. | ha a pénzügyi terv A/4 vagy B/4 pontjaiban vállalt %-os értéket nem teljesíti | amennyiben a vállalt %-os értékhez képest alacsonyabb %-os érték teljesül, minden jogosulatlanul igénybevett többletpont után a hatályos támogatói okiratban meghatározott támogatási összeg 10%-a |

1. **A felhívásban rögzített kötelezettségekhez fűződő jogkövetkezmények**

Amennyiben projekt végrehajtására rendelkezésre álló időtartam alatt, vagy a projektmegvalósulás befejezését követő ellenőrzések során megállapítást nyer, hogy a Kedvezményezett a felhívásban rögzített kötelezettségeinek nem tett eleget, a támogatás jogosulatlanul igénybe vett támogatásnak minősül és köteles az alábbi táblázatban rögzített támogatási összeg visszafizetésére:

|  |  |  |
| --- | --- | --- |
|  | **Előírással/vállalással kapcsolatos kötelezettségszegés** | **Visszafizetendő összeg** |
| 1. | ha az ellenőrzés során bizonyosságot nyer, hogy a kedvezményezett a gazdálkodási napló vezetésében több mint 6 hónapos elmaradásban van | a hatályos támogatói okiratban meghatározott támogatási összeg 2%-a |
| 2. | adatszolgáltatási kötelezettségét nem teljesíti | a hatályos támogatói okiratban meghatározott támogatási összeg 5%-a |

5. melléklet – Üzleti és pénzügyi terv

1. Amennyiben a támogató döntés eltér a támogatási kérelemtől [↑](#footnote-ref-1)
2. A támogatás forintban, a folyósítás évének január 1-jén érvényes, az Európai Központi Bank által rögzített árfolyamon kerül kifizetésre. [↑](#footnote-ref-2)
3. Amennyiben a támogató döntés eltér a támogatási kérelemtől [↑](#footnote-ref-3)
4. Egyszerűsített elszámolás alkalmazandó, amennyiben a Felhívásban és az Okiratban rögzített feltételeknek a projekt megfelel. [↑](#footnote-ref-4)
5. A Kedvezményezett által benyújtott és a Támogató által elfogadott üzleti terv alapján, de legkésőbb a működtetési időszak 4. évének utolsó napja. [↑](#footnote-ref-5)
6. A Kedvezményezett általi, a projekttel kapcsolatos pénzügyi elszámolása (záró kifizetési igénylés) benyújtásának végső határideje a működtetési időszak megkezdésétől számított 54. hónap utolsó napja. [↑](#footnote-ref-6)
7. Támogatási kategória és jogcím szerint választani szükséges, a nem releváns törlendő [↑](#footnote-ref-7)
8. [↑](#footnote-ref-8)
9. Csökkentett elszámolható összköltséggel, támogatási összeggel vagy támogatási alappal történő támogatás esetén a 272/2104 (XI. 5.) Korm. rendelet 66.§ (3a) bekezdése értelmében részletesen indokolni kell az elutasított tételekre vonatkozó döntést és a kifogás benyújtásának lehetőségét és módját tartalmazó tájékoztatás szerepeltetendő. A nem megfelelő törlendő. [↑](#footnote-ref-9)